**Hrvatski glazbeni zavod**

Gundulićeva 6

10 000 Zagreb

16. siječanj 2024.

Temeljem točke 6.1. Pravila o provedbi postupaka nabava za neobveznike Zakona o javnoj nabavi, u postupku nabave ***Pružanje usluga stručnog nadzora i koordinatora radova nad cjelovitom i energetskom obnovom zgrade HGZ-a, evidencijski broj nabave EU-01-2024***, Naručitelj ovime objavljuje 1. izmjenu Poziva na dostavu ponuda i pojašnjenje dokumentacije – Podnesak 1.

1. **IZMJENA POZIVA NA DOSTAVU PONUDA I POJAŠNJENJE NARUČITELJA – PODNESAK 1.**

Naručitelj je dana 08. siječnja 2024. na stranici [www.strukturnifondovi.hr](http://www.strukturnifondovi.hr) objavio Poziv na dostavu ponuda s pripadajućim prilozima za nabavu ***Pružanje usluga stručnog nadzora i koordinatora radova nad cjelovitom i energetskom obnovom zgrade HGZ-a, evidencijski broj nabave EU-01-2024***

Dana 15. siječnja 2024. Naručitelj je zaprimio upite zainteresiranih gospodarskih subjekata koji glase:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Upit 1:**

*Poštovana,*

*molimo Vas izmjenu poziva na dostavu ponuda u točki 5.2. i 5.3. KRITERIJ ZA ODABIR PONUDE na način da se kao dodatni kriterij odabira za stručnjake S1 (Glavni nadzorni inženjer) i S2 (Nadzorni inženjer) priznaju također i projekti koji se nalaze unutar kulturno povijesne cjeline a ne samo oni koji su pojedinačno zaštićeno kulturno dobro.*

*Naime na taj način bi se omogućilo većem broju ponuditelja da budu konkurentni u ovom postupku nabave čime se ne bi smanjila kvaliteta pružatelja usluge obzirom da i zgrade koje su pojedinačno zaštićeno kulturno dobro kao i one koje se nalaze unutar kulturno povijesne cjeline podliježu kontroli nadležnih konzervatorskih  odjela.*

*Ističemo kako također i sama zgrada HGZ-a u Gundulićevoj osim što je pojedinačno zaštićeno kulturno dobro, se također nalazi unutar kulturno povijesne cjeline Z-1525 (Povijesna urbana cjelina Grad Zagreb) te samim time podliježe nadležnosti Gradskog zavoda za zaštitu spomenika kulture i prirode, te prema tome nema nikakve razlike da Ii se radi o pojedinačnom kulturnom dobru ili zaštićenoj kulturnoj povijesnoj  cjelini.*

*Dodatno, kako bi se zadržala kvaliteta pružatelja usluge, predlažemo da se uzmu u obzir samo zgrade javne i društvene namjene (obzirom da se u ovom slučaju radi o zgradi javne i društvene namjene.*

*S poštovanjem*

**Naručitelj pojašnjava:**

Naručitelj ne prihvaća prijedlog zainteresiranog gospodarskog subjekta. Tražena izmjena se ne prihvaća budući da je Naručitelj kriterije odabira oblikovao na način koji osigurava uspješnu i pravovremenu provedba ugovora o nabavi odnosno što kvalitetnije izvršenje ugovora koji je predmet nabave, pri čemu su kriteriji odabira nedvojbeno povezani s predmetom nabave.

Naručitelj, međutim, napominje kako je izmijenio Kriterij za odabir ponuda, točka 5.2. Specifično iskustvo Stručnjaka 1, na način da je smanjio broj projekata potreban za ostvarenje maksimalnog broj bodova. S tim u vezi, upućuje se i da gospodarski subjekt ne mora ostvariti maksimalan broj bodova po definiranim kriterijima, budući da je riječ o kriterijima odabira, a ne uvjetima sposobnosti gospodarskog subjekta. Dodatno, Naručitelj dodaje tekst u točki 5. kako je i navedeno u 1. izmjeni Poziva na dostavu ponuda.

Prilikom izrade i dostave ponude uzeti u obzir sve izmjene obuhvaćene 1. Izmjenom poziva na dostavu ponuda.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Upit 2:**

*Poštovani,*

*u predmetnom postupku nabave upućujemo Zahtjev za dodatnim informacijama, objašnjenjima i izmjenama u vezi s pozivom na dostavu ponuda kako slijedi:*

*Ad 1.*

*Naručitelj je pod točkom 5.2. Poziva na dostavu ponuda propisao specifično iskustvo Stručnjaka 1 kako slijedi:*

|  |  |  |
| --- | --- | --- |
| ***Specifično iskustvo Stručnjaka 1*** | ***Broj projekata*** | ***Broj bodova*** |
| *Broj projekata građenja u kojem je Stručnjak 1 bio imenovan u svojstvu Glavnog nadzornog inženjera nad radovima koji se odnose na rekonstrukciju i/ili obnovu i/ili sanaciju građevine koja je pojedinačno zaštićeno kulturno dobro* | *1-4* | *5* |
| *5-9* | *10* |
| *10-14* | *20* |
| *15 i više* | *30* |

*Zainteresirani ponuditelj smatra da je navedeni kriterij bodovanja prekomjeran, prerestiktivan i ograničavajući jer u Republici Hrvatskoj ne postoji stručnjak koji ima 15 i više projekata građenja u svojstvu Glavnog nadzornog inženjera nad radovima koji se odnose na rekonstrukciju i/ili obnovu i/ili sanaciju građevine koja je pojedinačno zaštićeno kulturno dobro, odnosno stručnjak koji može ostvariti maksimalni broj bodova.*

*Molim izmjenu navedenog kriterija bodovanja tako da broj projekata za ostvarivanje maksimalnog broja bodova bude 3 kao i za Stručnjaka 2 ili eventualno maksimalno 5 projekata.*

*Ad 2.*

*Obzirom da je razdoblje od objave Poziva na dostavu ponuda do predaje ponuda iznimno kratak, zbog kvalitetnije pripreme ponuda ljubazno molimo da se rok na dostavu ponuda pomakne za dodatnih 5 dana, odnosno do 22.1.2024. do 12:00 h.*

*Unaprijed zahvaljujemo na vašim odgovorima*

**Naručitelj pojašnjava:**

Naručitelj objavljuje 1. Izmjenu Poziva na dostavu ponuda kojom se mijenja točka 5.2. Poziva na dostavu ponuda. Sukladno točki 1.5. Poziva na dostavu ponuda, produljuje se rok za dostavu ponuda, a novi rok za dostavu ponuda je 22.01.2024.g do 12:00 h.

Prilikom izrade i dostave ponude uzeti u obzir sve izmjene obuhvaćene 1. Izmjenom poziva na dostavu ponuda.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sukladno članku 6.2. Pravilnika NOJN i točki 1.5. Poziva na dostavu ponuda objavljuje se 1. Izmjena poziva na dostavu ponuda te Naručitelj ovime mijenja Poziv na dostavu ponuda u slijedećim dijelovima:**

**Mijenja se točka 5. Kriterij za odabir ponude te se dopunjuje:**

**Stručnjak 1 i Stručnjak 2 koji su predmet bodovanja, dužni su svakodnevno (svaki radni dan) biti prisutni na gradilištu te svakodnevno (svaki radni dan) provoditi nadzor na gradilištu. U slučaju neispunjenja ovog uvjeta, uz prethodno upozorenje voditelja projekta gradnje, Naručitelj ima pravo raskinuti ugovor bez ostavljanja naknadnog primjerenog roka.**

**Mijenja se točka 5.2 Specifično iskustvo Stručnjaka 1 (nefinancijski kriterij) te sada glasi:**

|  |  |  |
| --- | --- | --- |
| **Specifično iskustvo Stručnjaka 1** |  **Broj projekata** | **Broj bodova** |
| Broj projekata građenja u kojem je Stručnjak 1 bio imenovan u svojstvu Glavnog nadzornog inženjera nad radovima koji se odnose na rekonstrukciju i/ili obnovu i/ili sanaciju građevine koja je pojedinačno zaštićeno kulturno dobro  | 1-3 | 10 |
| 4-6 | 20 |
| 7 i više | 30 |

**Mijenja se točka 6.2. Rok i način dostave ponude koja sada glasi:**

~~Rok za dostavu ponuda je~~ **~~17.01.2024. u 12:00h~~**Rok za dostavu ponuda je **22.01.2024. u 12:00h**

***Predmetne izmjene objavljuju se u zasebnim dokumentima kao izmjena:***

1. ***Izmjena Poziva na dostavu ponuda***

***koji predstavljaju pročišćenu verziju sa uključenim izmjenama.***

***Ostatak Poziva ostaje neizmijenjen.***